Diari Oficial de la Generalitat Valenciana


Sumari del DOGV 3779, del 26-06-2000 (2000/4308)

RESOLUCIÓ de 24 de maig de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni entre la Generalitat Valenciana (Conselleria de Cultura, Educació i Ciència) i l'Ajuntament d'Altea per a la creació d'un Conservatori Professional de Música de titularitat municipal, en l'esmentada localitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3779

Data del DOGV
:   26-06-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/4308


Data del document
:   24-05-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * Altea
    * educació artística
    * administració local
    * música
    * cooperació administrativa
    * centre d'ensenyament

RESOLUCIÓ de 24 de maig de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni entre la Generalitat Valenciana (Conselleria de Cultura, Educació i Ciència) i l'Ajuntament d'Altea per a la creació d'un Conservatori Professional de Música de titularitat municipal, en l'esmentada localitat. [2000/X4308]
  
Subscrit, després de la tramitació prèvia reglamentària, entre la Generalitat Valenciana (Conselleria de Cultura, Educació i Ciència) i l'Ajuntament d'Altea, el 25 d'abril de 2000, un Conveni per a la creació d'un Conservatori Professional de Música, de titularitat municipal en l'esmentada localitat, i en compliment del que estableix la clàusula desena del mateix, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0337/2000, i que figura com a annex d'aquesta resolució.
  
València, 24 de maig de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni entre la Generalitat Valenciana (Conselleria de Cultura, Educació i Ciència) i l'Ajuntament d'Altea, per a la creació d'un conservatori professional de música de titularitat municipal en l'esmentada localitat.
  
València, 25 d'abril de 2000
  
Reunits:
  
D'una banda, el senyor Manuel Tarancón Fandos, conseller de Cultura, Educació i Ciència de la Generalitat Valenciana, facultat per a aquest acte mitjançant acord adoptat del Govern Valencià en la seua reunió del dia 25 de gener de 2000.
  
De l'altra banda, el senyor Miguel Ortiz Zaragoza, alcalde-president de l'Ajuntament d'Altea, facultat per a aquest acte per l'acord del ple de l'esmentat Ajuntament de 26 de gener de 1998 i assistit pel senyor Juan Migallón Rubert, secretari de la corporació.
  
Manifesten:
  
1. L'Ajuntament d'Altea, en sessió plenària del dia 27 de febrer de 1997 acordà sol·licitar la creació d'un conservatori professional de música de la seua titularitat en l'esmentada localitat, dins del marc educatiu de la Llei Orgànica 1/1990, de 3 d'octubre, d'Ordenació General del Sistema Educatiu.
  
2. La disposició addicional segona de la Llei Orgànica 8/1985, de 3 de juliol, Reguladora del Dret a l'Educació estableix que la creació de centres públics la titularitat dels quals correspon a les corporacions locals es realitzarà mitjançant conveni entre l'administració Educativa i les corporacions.
  
3. La Inspecció Educativa i el Servei de Gestió i Supervisió de Projectes i Construccions han emés informes favorables a la petició perquè s'ajusta allò establert al Reial Decret 389/1992, de 15 d'abril pel qual s'estableixen els requisits mínims dels centres que imparteixen ensenyaments artístics, així com al Decret 151/1993, de 17 d'agost, del Govern Valencià, derogat parcialment i modificat pel Decret 94/1994, de 24 de maig i pel Decret 72/1996, de 2 d'abril, respectivament en allò referit als objectius, continguts i sistema d'avaluació corresponents als estudis de grau professional sol·licitats.
  
Per tot això, en virtut de les competències que atorga el Reial Decret 2.093/1983, de 28 de juliol, sobre traspàs de funcions i serveis de l'administració de l'Estat a la Generalitat Valenciana en matèria d'Educació, i la Llei 7/1985, de 2 d'abril, Reguladora de les Bases de Règim Local, la Conselleria de Cultura, Educació i Ciència i l'Ajuntament d'Altea acorden subscriure aquest Conveni d'acord amb les següents
  
Clàusules:
  
Primera
  
Es crea el Conservatori Professional de Música d'Altea, de titularitat íntegrament municipal, ubicat al carrer Enginyer Muñoz, 14, de l'esmentada localitat, amb número de codi 73943138, i una capacitat per a 290 llocs escolars de grau elemental i 180 llocs de grau mitjà.
  
Segona
  
Aquest Conservatori impartirà, amb reconeixement oficial i plenes facultats acadèmiques, els ensenyaments establerts en la Llei Orgànica 1/1990, de 3 d'octubre, corresponents a les especialitats de grau elemental i mitjà següents: piano, flauta travessera, clarinet, saxòfon, trompa, trompeta, trombó, tuba, percussió, violí, viola, violoncel, contrabaix, guitarra i oboè.
  
A efectes administratius, i exclusivament en relació als ensenyaments de grau mitjà, el Conservatori Professional de Música d'Altea, queda adscrit al Conservatori Superior de Música Oscar Esplà d'Alacant (codi 84036636).
  
Tercera
  
Provisionalment, fins a la seua extinció d'acord amb el calendari vigent d'aplicació de la LOGSE, aquest Conservatori impartirà els ensenyaments previstos en el Decret 2.618/1966, de 10 de setembre, de grau mitjà, corresponents a les especialitats del nou sistema que se li autoritzen.
  
Quarta
  
Correspon al titular del Conservatori Professional de Música d'Altea, la dotació pressupostària necessària per a les despeses derivades de personal docent i no docent, així com del funcionament de l'esmentat centre, independentment de la possibilitat de concórrer a totes les convocatòries públiques que realitze la Conselleria de Cultura, Educació i Ciència per a la concessió de subvencions als centres públics d'ensenyaments de música.
  
Cinquena
  
El Conservatori Professional de música d'Altea, se sotmetrà a l'autoritat de la Conselleria de Cultura, Educació i Ciència i de la Inspecció Educativa en allò previst pel Decret 180/1992, de 10 de novembre , del Govern Valencià, pel qual es regulen l'organització i funcions de la Inspecció Educativa de la Comunitat Valenciana.
  
Sisena
  
El titular del Conservatori es compromet a:
  
a) Complir allò que estableix en el títol segon, pel que fa a òrgans de govern dels centres públics, la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents.
  
b) Complir els requisits establerts a l'article segon apartat 2 del Decret 2.618/1966, de 10 de setembre, sobre reglamentació general de Conservatoris de Música (BOE de 24 d'octubre) i en el Reial Decret 389/1992, de 15 d'abril, pel qual s'estableixen els requisits mínims dels centres que imparteixen ensenyaments artístics.
  
c) Fer que els plans d'estudis, programes, dedicació horària, nivells i sistema d'avaluació que s'hagen de desenvolupar es corresponguen amb els establerts en la legislació vigent (Reial Decret 756/1992 de 26 de juny, Decret 151/1993, de 17 d'agost, del Govern Valencià, modificat pels Decrets 94/1994, de 24 de maig, i 72/1996, de 2 d'abril, i Decret 2.618/1966, de 10 de setembre).
  
d) Seguir les directrius acadèmiques de l'administració educativa per als centres dependents de la Conselleria de Cultura, Educació i Ciència, pel que fa a l'organització escolar del Conservatori, i a presentar cada curs acadèmic una programació general anual en què consten les dades acadèmiques i administratives del centre.
  
Així mateix, haurà de notificar a la Conselleria de Cultura, Educació i Ciència les modificacions d'horari i els canvis de professorat que puguen produir-se, adjuntant-hi els documents que justifiquen el compliment de la titulació exigida al nou professorat.
  
e) La custòdia d'actes, expedients d'alumnes, registres de correspondència oficial, i quants documents de caràcter administratiu que se generen en virtut de les facultats que se li confereixen.
  
Setena
  
Aquest Conveni tindrà efecte a partir del curs acadèmic 1997/1998 pel que fa al reconeixement dels ensenyaments.
  
Octava
  
Les modificacions que es produesquen en els ensenyaments, instal·lacions i altres requisits mínims que, d'acord amb el Reial Decret 389/1992, de 15 d'abril, ha de tenir el centre, caldrà que siguen notificades a l'administració educativa, la qual instruirà el corresponent expedient.
  
Les esmentades modificacions tindran efecte, en el moment en què es modifique el present Conveni o es subscriga la corresponent addenda a aquest.
  
Novena
  
El present conveni tindrà una durada indefinida, i es podrà extingir, no obstant això, per qualsevol de les causes següents:
  
a) Per mutu acord de les parts
  
b) Per incompliment de les obligacions assumides per l'Ajuntament.
  
c) Per denúncia d'una de les parts, amb un avís previ de, com a mínim, sis mesos abans de l'inici del curs acadèmic en el qual s'haja d'extingir.
  
d) Per canvi de titularitat del centre o cessament de les activitats
  
Aquesta extinció tindrà efecte a partir de la fi del curs en què es done la causa.
  
En els supòsits previstos en els punts b) i d) l'extinció requerirà la comunicació prèvia de la Conselleria al titular del Conservatori.
  
Deu
  
Aquest conveni caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més a més de ser publicat en el Diari Oficial de la Generalitat Valenciana.
  
Com a prova de conformitat i perquè en quede constància, les dues parts firmen el present conveni en el lloc i la data consignats anteriorment.
  
El conseller de Cultura, Educació i Ciència,
  
MANUEL TARANCÓN FANDOS
  
L'alcalde-president de l'Ajuntament d'Altea,
  
MIGUEL ORTIZ ZARAGOZA